rejauldu/bengali-wikipedia huggingface dataset:
মা লুং (; জন্ম ২০শে অক্টোবর ১৯৮৮) একজন চীনা টেবিল টেনিস খেলোয়াড়। তাঁকে প্রায়শই সর্বকালের সেরা টেবিল টেনিস খেলোয়াড়দের একজন হিসেবে বর্ণনা করা হয়। তিনি প্রথম পুরুষ খেলোয়াড় হিসেবে সমগ্র ক্রীড়াজীবনে দুইবার গ্র্যান্ড স্ল্যাম পর্যায়ের শিরোপা জিতেছেন। তিনি ২০১৬ সালে রিও ও ২০২০ সালের টোকিও গ্রীষ্মকালীন অলিম্পিক প্রতিযোগিতায় টেবিল টেনিস ক্ষেত্রে পুরুষদের একক প্রতিযোগিতায় স্বর্ণপদক অর্জন করেন। তিনি সর্বমোট ৬৪ মাস মর্যাদাক্রমে বিশ্বের ১ নং খেলোয়াড় ছিলেন এবং ২০১৫ সালের মার্চ মাস থেকে টানা ৩৪ সপ্তাহ বিশ্বের সেরা খেলোয়াড় ছিলেন। এটি পুরুষদের টেবিল টেনিস খেলার ইতিহাসে একটি অভূতপূর্ব কৃতিত্ব। এছাড়া তিনি ২০১৫, ২০১৭ ও ২০১৯ সালে অনুষ্ঠিত টেবিল টেনিসের বিশ্ব শিরোপা প্রতিযোগিতাগুলিতে পুরুষদের একক শিরোপা জয় করেন। আন্তর্জাতিক টেবিল টেনিস ফেডারেশনের সংবাদবার্তাগুলিতে তাঁকে এই সাফল্যের কারণে "একনায়ক" ও "ড্রাগন" (চীনা রাশিচক্রে লুং কথাটি ড্রাগন জন্মবছরকে নির্দেশ করে বলে) নামে ডাকা হয়েছে। তিনি ২০১৪ সাল থেকে চীনের জাতীয় টেবিল টেনিস পুরুষ দলেরশ অধিনায়কের দায়িত্ব পালন করছেন।  তথ্যসূত্র  বিষয়শ্রেণী:চীনা পুরুষ টেবিল টেনিস খেলোয়াড় বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক স্বর্ণপদক বিজয়ী চীনা বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:২০১২ গ্রীষ্মকালীন অলিম্পিকের টেবিল টেনিস খেলোয়াড় বিষয়শ্রেণী:২০১৬ গ্রীষ্মকালীন অলিম্পিকের টেবিল টেনিস খেলোয়াড় বিষয়শ্রেণী:২০২০ গ্রীষ্মকালীন অলিম্পিকের টেবিল টেনিস খেলোয়াড় বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী চীনা বিষয়শ্রেণী:চীনের এশিয়ান গেমস ব্রোঞ্জপদক বিজয়ী বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:২০২২ এশিয়ান গেমসের পদক বিজয়ী
বন্দে মেট্রো বা বন্দে ভারত মেট্রো ভারতের এক প্রস্তাবিত স্বল্প দূরত্বের আন্তঃনগর ট্রেন পরিষেবা, যা  দূরত্বের মধ্যে প্রধান শহরকে সংযুক্ত করবে। এটি ভারতের প্রথম স্বদেশী অর্ধ-দ্রুত-গতির বন্দে ভারত এক্সপ্রেস ট্রেন দ্বারা প্রভাবিত, যার সর্বোচ্চ বেগ । পাঞ্জাবের কাপুরথালায় অবস্থিত রেল কোচ ফ্যাক্টরি ২০২৪ সালের এপ্রিলের মধ্যে বন্দে মেট্রো কামরার আদিরূপ চালু করার পরিকল্পনা করেছে।  ট্রেনসেট বন্দে মেট্রো ট্রেনসেট ১৬টি শীতাতপ নিয়ন্ত্রিত কামরা নিয়ে গঠিত। এর সর্বোচ্চ গতিবেগ  এবং প্রত্যেক কামরা সর্বোচ্চ ২৮০ জন যাত্রীদের বহন করতে পারে, যেখানে ১০০টি আসন এবং ১৮০ জন যাত্রীদের দাঁড়িয়ে যাওয়ার জন্য ফাঁকা জায়গা রয়েছে। এই কামরাগুলোতে স্বয়ংক্রিয় প্লাগ দরজা, হুইলচেয়ারের পক্ষে উপযুক্ত শৌচালয়, প্যাসেঞ্জার টকব্যাক ব্যবস্থা, অগ্নি ও ধোঁয়া ডিটেক্টর ও কবচ নামক সংঘর্ষ নিরোধক ব্যবস্থা থাকবে। বন্দে মেট্রো ভারতের আন্তঃনগর যাত্রীদের স্বাচ্ছন্দ্য, নিরাপত্তা ও অভিগম্যতা প্রদান করবে।  পরীক্ষামূলক পরিচালনা বন্দে মেট্রো রেলগাড়ি অন্তিম লগ্নে পৌঁছনোর সময় উচ্চ আধিকারিকরা বলেছেন যে ২০২৪ সালের জুলাইতে এগুলোকে পরীক্ষামূলকভাবে চালানো হবে। এই পরীক্ষাগুলো মূলত মহানগর, উপশহর ও অন্যান্য পৌর কেন্দ্রে সীমিত থাকবে। এই রেলগাড়িগুলো ভারতীয় রেলের বিদ্যমান রেলপথেই চালানো হবে।  প্রস্তাবিত পরিষেবা  মুম্বই শহরতলি রেল  লখনউ–কানপুর  চেন্নাই–তিরুপতি  আগ্রা–মথুরা  ভুবনেশ্বর–বালেশ্বর  দিল্লি–রেওয়ারি  তথ্যসূত্র  বিষয়শ্রেণী:ভারতের রেলগাড়ি বিষয়শ্রেণী:প্রস্তাবিত পরিবহন
পিটার জর্জ কোম্যান (; জন্ম: ১৩ এপ্রিল, ১৯৪৩) ক্রাইস্টচার্চে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৭৩ থেকে ১৯৭৪ সাল পর্যন্ত নিউজিল্যান্ড ক্রিকেট দলের অন্যতম সদস্য ছিলেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন পিটার কোম্যান। দলে তিনি মূলতঃ ডানহাতে ব্যাটিং করতেন।   খেলোয়াড়ী জীবন  ১৯৬৮ থেকে ১৯৭৯ সময়কালে ক্যান্টারবারির পক্ষে প্রথম-শ্রেণীর ক্রিকেটে নিয়মিতভাবে অংশগ্রহণ করেছেন। ঐ তুলনায় আন্তর্জাতিক ক্রিকেটে খুব কমই নিজেকে মেলে ধরতে পেরেছেন। সমগ্র খেলোয়াড়ী জীবনে তিনটিমাত্র ওডিআইয়ে অংশ নেয়ার সুযোগ হয়েছে পিটার কোম্যানের। ১১ ফেব্রুয়ারি, ১৯৭৩ তারিখে পাকিস্তানের বিপক্ষে একদিনের আন্তর্জাতিকে অভিষেক ঘটে তার। প্রথম খেলোয়াড় হিসেবে ওডিআইয়ে অংশ নিলেও কোন টেস্ট খেলার সৌভাগ্য ঘটেনি।   তথ্যসূত্র    বহিঃসংযোগ       বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্যান্টারবারির ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:ক্রাইস্টচার্চ থেকে আগত ক্রিকেটার বিষয়শ্রেণী:সাউথ আইল্যান্ডের ক্রিকেটার
জহুরিচাঁপা (বৈজ্ঞানিক নাম Magnolia liliifera) Magnoliaceae পরিবারের একটি সপুষ্পক উদ্ভিদ প্রজাতি।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৯  বিবরণ জহুরিচাঁপা এক প্রকার ফুলের গাছ। জহুরিচাঁপা মূলত জাভা দ্বীপপুঞ্জের গাছ। ২ মিটার উঁচু চির সবুজ ঝোপাল গাছ। পাতা ভল্লাকার, ৭ থেকে ১২ সেমি লম্বা, খসখসে। আগা ও গোড়ার দিক সরু। হলদেটে-সাদা, সুগন্ধি, প্রায় ৩ সেন্টিমিটার চওড়া, সবুজ বত্তাংশে আংশিক ঢাকা থাকে। বাটিবৎ, সম্পূর্ণ খোলা না, পাপড়ি ৬-৯টি। গ্রীষ্ম-বর্ষায় বেশি ফুল ফোটে, পাতার গোড়া থেকে একেকটি ফোটে সন্ধ্যার আগে আগে। কলম কেটে চাষ হয়।দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ৫৪,  আরো দেখুন  বাংলাদেশের সংরক্ষিত উদ্ভিদের তালিকা  তথ্যসূত্র  বিষয়শ্রেণী:বাংলাদেশের রক্ষিত উদ্ভিদ বিষয়শ্রেণী:ইন্দোনেশিয়ার উদ্ভিদ বিষয়শ্রেণী:ফুল বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
মুহাম্মদ দিপাতুয়ান কুদরত (অথবা মুহাম্মদ দি-পেরতুয়ান কুদ্রাত; জাউই: ; ১৫৮১–১৬৭১) ১৬১৯ থেকে ১৬৭১ পর্যন্ত মাগুইন্দানাও এর ৭ম সুলতান ছিলেন। তিনি শরীফ কাবুংসুয়ান এর সরাসরি বংশধর ছিলেন। তিনিনি জোহর এর একজন মালয়-আরব সম্ভ্রান্ত ব্যক্তি এবং ১৩ ও ১৪ শতাব্দীর মধ্যে মিন্ডানাওতে ইসলাম নিয়ে এসেছিলেন। তাঁর রাজত্বকালে, তিনি সফলভাবে স্প্যানিশ আক্রমণ প্রতিহত করেছিলেন এবং ফিলিপাইনের দক্ষিণাঞ্চলে অন্যান্য মুসলিম শাসকদের মতো মিন্ডানাও দ্বীপে ক্যাথলিকবাদের বিস্তার রোধ করেছিলেন। সোক্কসার্জেন প্রদেশের সুলতান কুদরত এবং মাগুইন্দানাও এর পৌরসভা সুলতান কুদরত তাঁর নামে নামকরণ করা হয়েছে। সেখানে তাঁর বংশধররা ডাটু উপাধি ধারণ করেন, এবং বর্তমান দিনের রাজনীতিতে সক্রিয়।  নাম এবং উপাধি সুলতান মুহাম্মদ দিপাতুয়ান কুদরতের নাম এবং উপাধিতে, মাগুইন্দানাও ভাষায় মুহাম্মদ দিপাতুয়ান কুরলাত বা মালয় ভাষায় মুহাম্মদ দি-পেরতুয়ান কুদ্রাত, মাগুইন্দানাও শব্দ দিপাতুয়ান মালয় উপাধি দি-পেরতুয়ান থেকে এসেছে। এর অর্থ "শাসক" বা "মালিক" এবং আক্ষরিক অর্থে "যাকে শাসন করার জন্য তৈরি করা হয়েছে"।  কুদরত শব্দটি শেষ পর্যন্ত আরবি কুদরত থেকে এসেছে যার অর্থ "ক্ষমতা"। মাগুইন্দানাওতে এটিকে কখনও কখনও কুরলাত উচ্চারণ করা হত, ভাষার ঋণ শব্দগুলির জন্য /d/ থেকে /r/ এবং /r/ থেকে /l/ এর নিয়মিত ধ্বনি পরিবর্তনের অনুসরণ করে এবং এটি তাগালগ এবং সেবুয়ানোর মতো অন্যান্য ফিলিপিনো ভাষাতেও দেখা যায়। এই শব্দটি মালয় ভাষায় কুদরত হিসেবেও বিদ্যমান।  শাসন ১৬৩৯ সালে, স্প্যানিশরা মারানাওদের ভূমি আক্রমণ করে। কুদরত লানাও হ্রদ এর দাতুদের সাথে একটি সম্মেলন করার জন্য দ্রুত সেখানে যান। তিনি স্প্যানিশদের কাছে আত্মসমর্পণের পরিণতি তাদের কাছে ব্যাখ্যা করেন এবং মারানাওদের গর্ব ও স্বাধীনতার প্রতি ভালোবাসার আবেদন জানান। কয়েক মাসের মধ্যে, স্প্যানিশরা জাম্বোয়াঙ্গার দিকে (ফোর্ট পিলার) নিরাপদ স্থানে মারানাওদের ভূমি ছেড়ে যেতে বাধ্য হয় এবং আর কখনও লানাও এর অভ্যন্তরে প্রবেশ করেনি।  মাগুইন্দানাও সালতানাতে স্প্যানিশ রাষ্ট্রদূতের মাধ্যমে সুলতান কুদরতের বিখ্যাত ভাষণটি লিপিবদ্ধ করা হয়েছে:  ভাষণের সত্যতা প্রমাণ করে, মারানাওরা ধৈর্যশীল প্রতিরোধ গড়ে তোলার পর ১৮৯৯ সালে দ্বীপপুঞ্জে স্প্যানিশদের সম্পূর্ণ প্রত্যাহারের সময় ২৫০ বছর শান্তি উপভোগ করেছিল।  ১৬৩৯ সালের শেষদিকে, স্প্যানিশ আগ্রাসনের বিরুদ্ধে একটি ঐক্যবদ্ধ ফ্রন্ট গঠনের জন্য কুদরত এবং দাতু মাপুতির মধ্যেও একটি সমঝোতা হয়েছিল। তাওলানের দাতু দাতু মানাকিয়র পূর্বে স্প্যানিশদের সাথে বন্ধুত্বপূর্ণ ছিলেন এবং এই সময়ে তার ইউরোপীয় মিত্রদের সাথে মিন্ডানাওতে গুরুতর ক্ষতির সম্মুখীন হতে শুরু করেন।  গ্যালারি  তথ্যসূত্র  বহিঃসংযোগ  বিষয়শ্রেণী:১৫৮১ জন্ম বিষয়শ্রেণী:১৬৭১ মৃত্যু বিষয়শ্রেণী:ফিলিপিনো দাতুস, রাজা এবং সুলতান বিষয়শ্রেণী:ফিলিপিনো মুসলমান বিষয়শ্রেণী:আরব বংশোদ্ভূত ফিলিপিনো বিষয়শ্রেণী:মালয় বংশোদ্ভূত ফিলিপিনো বিষয়শ্রেণী:স্প্যানিশ ঔপনিবেশিক ফিলিপাইনের ব্যক্তি বিষয়শ্রেণী:ফিলিপিনো আধাসামরিক কর্মী বিষয়শ্রেণী:১৬ শতাব্দীর এশীয় রাজা বিষয়শ্রেণী:১৭ শতাব্দীর এশীয় রাজা
+ স্যাফির-সিম্পসন মাপনী শ্রেণী  বায়ুপ্রবাহ ৫ম ≥৭০ m/s, ≥১৩৭ knots≥১৫৭ mph, ≥২৫২ km/h ৪র্থ ৫৮–৭০ m/s, ১১৩–১৩৬ knots১৩০–১৫৬ mph, ২০৯–২৫১ km/h ৩য় ৫০–৫৮ m/s, ৯৬–১১২ knots১১১–১২৯ mph, ১৭৮–২০৮ km/h ২য় ৪৩–৪৯ m/s, ৮৩–৯৫ knots৯৬–১১০ mph, ১৫৪–১৭৭ km/h ১ম ৩৩–৪২ m/s, ৬৪–৮২ knots৭৪–৯৫ mph, ১১৯–১৫৩ km/h + সম্পর্কিত শ্রেণিবিভাগ ক্রান্তীয়ঝড় ১৮–৩২ m/s, ৩৪–৬৩ knots৩৯–৭৩ mph, ৬৩–১১৮ km/h ক্রান্তীয়নিম্নচাপ ≤১৭ m/s, ≤৩৩ knots≤৩৮ mph, ≤৬২ km/hCategory:Hurricane templates
শামসুল হক () ছিলেন একজন ভারতীয় বাঙালি রাজনীতিবিদ। তিনি মেঘালয় বিধানসভার মহেন্দ্রগঞ্জ আসনের প্রথম বিধায়ক ছিলেন।   জীবন  হক মেঘালয়ের গারো পাহাড়ের মাঝেরচর গ্রামে এক বাঙালি মুসলিম পরিবারে জন্মগ্রহণ করেন। স্বতন্ত্র প্রার্থী হওয়া সত্ত্বেও, তিনি রাজ্যের প্রথম নির্বাচনে ভারতীয় জাতীয় কংগ্রেসের খেলারাম বর্মনকে পরাজিত করেন, এইভাবে দক্ষিণ পশ্চিম গারো পাহাড় জেলার মহেন্দ্রগঞ্জ নির্বাচনী এলাকায় একটি আসন জিতেছিলেন। হকের অবদানের মধ্যে মহেন্দ্রগঞ্জের বিদ্যুতায়নের দাবি ছিল। ১৯৭৪ সালের ১৪ জুলাই সীমান্ত নিরাপত্তা বাহিনী মাঝেরচর ও আশপাশের গ্রামে নৃশংসতা চালায়। হক তার ভোটারদের রক্ষা করার চেষ্টা করেছিলেন কিন্তু বর্ডার সিকিউরিটি ফোর্স তাকে অপহরণ করে তাদের নিকটবর্তী চেকপয়েন্টে আটকে রাখে। পরদিন স্থানীয় পুলিশ হককে মুক্ত করতে সক্ষম হয়।  তিনি ১৯৭৮ এবং ১৯৮৩ মেঘালয় বিধানসভা নির্বাচনেও অংশগ্রহণ করেছিলেন কিন্তু উভয় নির্বাচনেই দ্বিতীয় স্থানে ছিলেন।   তথ্যসূত্র   বিষয়শ্রেণী:ভারতীয় সুন্নি মুসলিম বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:দক্ষিণ পশ্চিম গারো পাহাড় জেলার ব্যক্তি বিষয়শ্রেণী:২০শ শতাব্দীর বাঙালি বিষয়শ্রেণী:জন্মের বছর অনুপস্থিত বিষয়শ্রেণী:মেঘালয় বিধানসভার সদস্য ১৯৭২-১৯৭৮ বিষয়শ্রেণী:মেঘালয়ের রাজনীতিবিদ
কান্তিলো (), ভারতের ওড়িশা রাজ্যের নয়াগড় জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৫ মিটার (২১৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কান্তিলো শহরের জনসংখ্যা হল ৮৭২৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে কান্তিলো এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
thumb|ম্দো-ম্খ্যেন-ব্র্ত্সে-য়ে-শেস-র্দো-র্জে ম্দো-ম্খ্যেন-ব্র্ত্সে-য়ে-শেস-র্দো-র্জে () (১৮০০-১৮৬৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন বিখ্যাত বৌদ্ধ লামা ছিলেন।   সংক্ষিপ্ত জীবনী  ম্দো-ম্খ্যেন-ব্র্ত্সে-য়ে-শেস-র্দো-র্জে ১৮০০ খ্রিষ্টাব্দে তিব্বতের আমদো অঞ্চলে একটি যাযাবর পরিবারে জন্মগ্রহণ করেন। তার পিতার নাম ছিল ছোস-স্কোর-ব্সোদ-নাম্স-'ফাল () এবং তার মাতার নাম ছিল ত্শে-দ্বাং-স্মান ()। পে-মা-গ্সাং-স্ঙ্গাগ্স-ব্স্তান-'দ্জিন () নামক দ্বিতীয় র্দ্জোগ্স-ছেন-দ্পোন-স্লোব () এবং 'জিগ্স-মেদ-'ফ্রিন-লাস-'ওদ-জের () নামক প্রথম র্দো-গ্রুব-ছেন রিন-পো-ছে () উপাধিধারী বৌদ্ধ লামা তাকে 'জিগ্স-মেদ-গ্লিং-পা () নামক বিখ্যাত বৌদ্ধ লামার পুনর্জন্ম রূপে চিহ্নিত করেন। এরপর তাকে ত্শে-রিং-ল্জোংস () বিহারে অধিষ্ঠিত করা হয়। ব্স্তান-'দ্জিন-পে-মা'ই-র্গ্যাল-ম্ত্শান () নামক বৌদ্ধ লামা তাকে শ্রমণের শপথ প্রদান করেন। ছোস-দ্পাল-ব্জাং-পো (), 'জিগ্স-মেদ-রিগ-'দ্জিন-ম্গোন-পো () নামক দ্বিতীয় দ্রি-মেদ-ঝিং-স্ক্যোং (), 'জিগ্স-মেদ-'ফ্রিন-লাস-'ওদ-জের () প্রভৃতি বিখ্যাত লামারা তার উল্লেখযোগ্য শিক্ষক ছিলেন। ম্দো-ম্খ্যেন-ব্র্ত্সে-য়ে-শেস-র্দো-র্জে খাম্স অঞ্চলের কয়েকটি রাজ্যে ধর্মীয় উপদেষ্টা হিসেবে দায়িত্ব পালন করেন।   তথ্যসূত্র    আরো পড়ুন  Nyoshul Khenpo. 2005. A Marvelous Garland of Rare Gems. Richard Barron, trans. Junction City, California: Padma Publication. Tulku Thondup. 1996. Masters of Meditation and Miracles: The Longchen Nyingthig Lineage of Tibetan Buddhism. Boston: Shambhala. Kornman, Robin. 1997. “A Tribal History” in Religions of Tibet in Practice. Donald S. Lopez, ed. Princeton University Press.  বিষয়শ্রেণী:১৮০০-এ জন্ম বিষয়শ্রেণী:১৮৬৬-এ মৃত্যু বিষয়শ্রেণী:ন্যিংমা
আব্দুর রহমান বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন নোয়াখালী-৫ আসনের সংসদ সদস্য ছিলেন।   রাজনৈতিক জীবন  আব্দুর রহমান ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন নোয়াখালী-৫ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:প্রথম জাতীয় সংসদ সদস্য বিষয়শ্রেণী:নোয়াখালী জেলার ব্যক্তি বিষয়শ্রেণী:১৯৮১-এ মৃত্যু বিষয়শ্রেণী:বাংলাদেশী খুনের শিকার বিষয়শ্রেণী:বাংলাদেশে খুন হওয়া ব্যক্তি
উদ্ভিদবিদ্যায় চিরহরিৎ হল একটি উদ্ভিদ যার পাতা প্রত্যেক ঋতুতেই সবুজ থাকে। এর বিপরীত হচ্ছে পর্ণমোচী, যার পাতা শীতকালে অথবা শুষ্ক ঋতুতে ঝরে যায়। গুল্ম ও বৃক্ষ, উভয় ধরনের উদ্ভিদই চিরহরিতে বিদ্যমান। চিরহরিৎ উদ্ভিদের মধ্যে রয়েছেঃ   মোচাকৃতি উদ্ভিদের অধিকাংশ প্রজাতি (যেমন, হেমলক, নীল স্প্রুস, লোহিত সিডার, এবং সাদা/স্কট/জ্যাক পাইন)  জীবন্ত ওক, Holly, এবং সাইকাডের মতোন প্রাচীন নগ্নবীজী  তুষারমুক্ত জলবায়ুর অধিকাংশ আবৃতবীজী, যেমন ইউক্যালিপটাস, এবং বৃষ্টিবনের উদ্ভিদ  চিরহরিৎ উদ্ভিদের পাতার অস্তিত্ব কয়েক মাস থেকে শুরু করে (পুরোনো পাতা ঝরার সাথে সাথে অবিরত নতুন পাতা গজাতে থাকে) কয়েক দশক পর্যন্ত বিদ্যমান থাকতে পারে।    তথ্যসূত্র   বিষয়শ্রেণী:বন্যপ্রাণী বিষয়শ্রেণী:আবাসভূমি বিষয়শ্রেণী:বাসস্থান
আখতারুল ইসলাম শাহিন জাতীয় জনতা দলের এক ভারতীয় রাজনীতিবিদ। তিনি সমস্তিপুর (বিধানসভা কেন্দ্র) থেকে বিহারের ১৬তম বিধানসভার একজন সদস্য। তিনি সমস্তিপুর থেকে এমএলএ হিসেবে ৩য় বারের মত সেবা দিয়ে যাচ্ছেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহার বিধানসভার সদস্য বিষয়শ্রেণী:রাষ্ট্রীয় জনতা দলের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সমস্তিপুর জেলার ব্যক্তি বিষয়শ্রেণী:বিহার বিধানসভার সদস্য ২০১৫-২০২০ বিষয়শ্রেণী:বিহার বিধানসভার সদস্য ২০২০-২০২৫
থাম্ব|জামালপুর শাহী মসজিদ জামালপুর শাহী মসজিদ বাংলাদেশের গাইবান্ধা জেলার সাদুল্লাপুর উপজেলার একটি মসজিদ।   অবস্থান  গাইবান্ধা জেলার সাদুল্লাপুর উপজেলার অন্তর্গত বড় জামালপুর গ্রামে অবস্থিত। উপজেলা সদর হতে ৬ কিলোমিটার পশ্চিমে অবস্থিত মসজিদটি ।   ইতিহাস  লোকমুখে শোনা যায় ৯৩০ সালে পারস্য থেকে ধর্ম প্রচারের উদ্দেশ্যে আসা হযরত শাহজামাল (র:) এর হাতেই নির্মিত হয় এই ঐতিহাসিক মসজিদ। তার নামানুসারে জামালপুরের ও নামকরণ করা হয়।  মুসলিম সাম্রাজ্যের পতনের পর ইংরেজ শাসন আমলে মসজিদটি প্রাকৃতিক দুর্যোগে মাটির নিচে চাপা পড়ে। মসজিদ এলাকায় লোকবসতি না থাকায় বনজঙ্গল আচ্ছন্ন হয়ে মসজিদটি ঢাকা পড়ে। গত ৬০ দশকের প্রথম দিকে গাইবান্ধা মহকুমা প্রশাসক হক্কানী কুতুবউদ্দিন নামে এক ধর্মপ্রাণ ব্যক্তি এসডিও হিসাবে দায়িত্ব পাওয়ার পর স্থানীয় লোকদের কাছে শাহী মসজিদটির ইতিকথা শোনেন। লোকজনের কথা শুনে তিনি স্থানীয় জনগণের সহযোগিতায় মসজিদটি অনুসন্ধান করতে থাকেন। কিন্তু মসজিদটির জায়গায় বিশাল বটবৃক্ষ গজিয়ে ওঠায় মসজিদটি বটবৃক্ষের আড়ালে ঢাকা পড়ে গিয়েছিল। হঠাৎ একদিন প্রচন্ড এক ঝড়ে বটবৃক্ষটি ভেঙ্গে পড়লে স্থানীয় লোকজন মসজিদটি দেখতে পায়। সেই থেকে মানুষ মসজিদটিকে গায়েবী মসজিদ হিসাবে অবহিত করে। জামালপুর গায়েবী মসজিদের সামনে একটি বিশাল আকারের দীঘিও দৃশ্যমান হয়ে ওঠে। কথিত আছে আজ হতে সাতশত বছর পূর্বে এ এলাকায় খিরোধর (গঞ্জিও) নামে এক অত্যাচারী হিন্দু রাজা ছিলেন। তিনি ছিলেন তিনটি স্টেটের মালিক। সেই খিরোধর রাজার পাইক-পেয়াদা ছিল অনেক। রাজার পাইক-পেয়াদারা প্রজাদের উপর অমানবিক নির্যাতন চালাত। পক্ষান্তরে প্রজারা রাজার নির্যাতন নিরবে সহ্য করত। লোকমুখে কথিত আছে, এমনি সময় সিলেটের কামেল ব্যক্তি হযরত শাহজামাল চৌধুরী (র:) স্বপরিবারে এ এলাকায় আগমন করেন বলে । সেই থেকে মসজিদটির নামকরণ হয় শাহজামাল শাহী মসজিদ এবং ইউনিয়নের নামকরণ জামালপুর হয় বলে জনশ্রুতি আছে।   বর্ণনা  জনসংখ্যা বৃদ্ধি পাওয়ায় এলাকাবাসী মূল অবকাঠামো ঠিক রেখে মসজিদের সামনের অংশে বারান্দা নির্মাণ করে মসজিদের মেঝে সমপ্রসারণ করেছে।মসজিদের পাশেই রয়েছে একটি মাজার। মাজারটি হযরত শাহ জামাল এর বলে জনশ্রুতি রয়েছে।  মসজিদের মুল অবকাঠামোর কিছুটা ভুগর্ভে চলে গেলেও এখনো মাথা উঁচু করেই আমাদের ঐতিহ্যকে জানান দেয়। মসজিদের পাশেই বিশাল আকৃতির একটি দীঘি মসজিদ এর সৌন্দর্য কে করেছে আর বিকশিত। তথ্যসূত্র  বিষয়শ্রেণী:গাইবান্ধা জেলার মসজিদ বিষয়শ্রেণী:গাইবান্ধা জেলার প্রত্নতাত্ত্বিক স্থাপনা
অস্কার আইজ্যাক হার্নান্দেজ এস্ত্রাদা (জম্ম ৯ মার্চ, ১৯৭৯)) একজন মার্কিন অভিনেতা। ১৯৯০'র দশকের শেষ দিকে অভিনয়ে অভিষেক হওয়ার পর তিনি জুলিয়ার্ড স্কুল এ অভিনয় নিয়ে পড়াশোনা শুরু করেন এবং ২০০০'র দশকের বেশিরভাগ সময়ই বিভিন্ন ছোট-খাটো চরিত্রে অভিনয় করেন । ২০০৯ সালে অস্ট্রেলিয়ান চলচ্চিত্র বালিবো চলচ্চিত্রে অভিনয়ের জন্য আইজ্যাক " এএসিটিএ এওয়ার্ড" পান সেরা পার্শ্ব-অভিনেতা হিসেবে। পার্শ্ব চরিত্র হিসেবে বডি অফ লাইস (২০০৮), রবিন হুড (২০১০) এবং ড্রাইভ (২০১১) তে অভিনয় করেন আইজ্যাক, তার ক্যারিয়ারে গতি আসে ব্ল্যাক কমেডি চলচ্চিত্র ইনসাইড লুয়েন ডেভিস এ গায়কের চরিত্রে অভিনয় করে যেটি তাকে গোল্ডেন গ্লোব পুরস্কারের মনোনয়ন পাইয়ে দেয়।  গুয়াতেমালায় জন্মগ্রহণকারী, আইজ্যাক শিশু অবস্থায় তার পরিবারের সাথে মার্কিন যুক্তরাষ্ট্রে চলে আসেন। কিশোর বয়সে, তিনি একটি পাংক ব্যান্ডে যোগ দিয়েছিলেন, নাটকে অভিনয় করেছিলেন এবং একটি ছোট চরিত্রে তার চলচ্চিত্রে আত্মপ্রকাশ করেছিলেন। জুলিয়ার্ড স্কুলের একজন স্নাতক, আইজ্যাক ২০০০' এর দশকের বেশিরভাগ সময় চলচ্চিত্রে একজন চরিত্র অভিনেতা হিসেবে অভিনয় করেন।  আইজ্যাক এর ক্যারিয়ার এগিয়ে যায় ক্রাইম ড্রামা এ মোস্ট ভায়োলেন্ট ইয়ার (২০১৪), থ্রিলার এক্স ম্যাশিনা (২০১৫) এবং সুপারহিরো চলচ্চিত্র এক্স-ম্যান: এপোকেলিপ্স (২০১৬) এর মতো চলচ্চিত্রে অভিনয় করে। তিনি পরিচিতি পান স্টার ওয়ার্স এর নতুন ট্রিলজি (২০১৫-২০১৯) তে "পো ডেমেরন" এর চরিত্রে অভিনয় করে। তারপর থেকে তাকে সাইন্স ফিকশন চলচ্চিত্র এনহাইলেশন (২০১৮) এবং ডিউন এবং ক্রাইম ড্রামা দ্য কার্ড কাউন্টার (২০২১) এবং এনিমেটেড সুপারহিরো চলচ্চিত্র স্পাইডার-ম্যান: অ্যাক্রোস দ্য স্পাইডার-ভার্সে অভিনয় করতে দেখা যায়।  টেলিভিশনে এইচবিও এর মিনি সিরিজ "শো মি এ হিরো" (২০১৫) এবং "সিনস ফ্রম এ ম্যারিজ" (২০২১) এ দেখা যায়। যেখানে তিনি গোল্ডেন গ্লোব জিতেন সীমিত এবং টেলিভিশন ধারাবাহিকে অভিনয়ের জন্য। ২০২২ সালে তাকে মার্ভেল সিনেমাটিক ইউনিভার্সে মুন নাইটে নাম ভূমিকায় অভিনয় করতে দেখা যায়।   তথ্যসূত্র   বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র অভিনেতা বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:কিউবান বংশোদ্ভূত মার্কিন ব্যক্তি বিষয়শ্রেণী:মার্কিন মঞ্চ অভিনেতা বিষয়শ্রেণী:গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন ভিডিও গেম অভিনেতা বিষয়শ্রেণী:কিউবান বংশোদ্ভূত মার্কিন বিনোদনকারী বিষয়শ্রেণী:হিস্পানিক ও লাতিন আমেরিকান অভিনেতা
রাঙ্গাবালী বাংলাদেশের পটুয়াখালী জেলার অন্তর্গত রাঙ্গাবালী উপজেলার একটি ইউনিয়ন।   আয়তন  রাঙ্গাবালী ইউনিয়নের আয়তন ২৬,৮৪৩ একর।   প্রশাসনিক কাঠামো  রাঙ্গাবালী ইউনিয়ন রাঙ্গাবালী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গাবালী থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী রাঙ্গাবালী ইউনিয়নের মোট জনসংখ্যা ২৯,৪৯০ জন। এর মধ্যে পুরুষ ১৫,২১৪ জন এবং মহিলা ১৪,২৭৬ জন। মোট পরিবার ৬,৮৩০টি।   শিক্ষা  ২০১১ সালের আদমশুমারি অনুযায়ী রাঙ্গাবালী ইউনিয়নের সাক্ষরতার হার ৪১.৩%।   আরও দেখুন   রাঙ্গাবালী উপজেলা  রাঙ্গাবালী থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:রাঙ্গাবালী উপজেলার ইউনিয়ন
থাম্ব|মসজিদের স্মারক ফলক বেন হামিদা মসজিদ () তিউনিসিয়ার একটি মসজিদ যা তিউনিসের মদিনার উত্তরে বাব সুইকা অঞ্চলে অবস্থিত।   অবস্থান  এই মসজিদটি ২ এল হালিব সংযোগস্থলে অবস্থিত। এটি বাব লাকোয়াসের কাছে অবস্থিত, যা ছিল মদিনার অন্যতম প্রবেশদ্বার। তবে বর্তমানে এই প্রবেশদ্বার বিলুপ্ত।   ইতিহাস  মসজিদের প্রবেশদ্বারে থাকা স্মারক ফলকের তথ্য অনুযায়ী এটি ১০০৯ সালে নির্মিত হয়েছিল। এটি জিরিদ রাজবংশের শাসনামলে নির্মিত হয়, যারা ৯৭২ থেকে ১০১৪ সালের মধ্যে মাগরেব শাসন করেছিল।   তথ্যসূত্র   বিষয়শ্রেণী:১০০৯-এ প্রতিষ্ঠিত বিষয়শ্রেণী:১১শ শতাব্দীর মসজিদ বিষয়শ্রেণী:বার্বা‌র স্থাপত্য বিষয়শ্রেণী:উইকিউপাত্তে স্থানাঙ্ক আছে
অগ্রদ্বীপ রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় ব্যান্ডেল-কাটোয়া লাইনে অবস্থিত।   ইতিহাস  ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল হতে কাটোয়া জংশন রেলওয়ে স্টেশন পর্যন্ত রেল লাইন তৈরি করে। অগ্রদ্বীপ রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।   তথ্যসূত্র   বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
কোযো সিনজার পর্বতের দক্ষিণে  সিনজার জেলার একটি ইয়াজিদি গ্রাম। ২০১৪ সালে সেখানে আইএস কর্তৃক ইয়াজিদিদের ওপর চালানো গনহত্যার ফলে গ্রামটি আন্তর্জাতিকভাবে পরিচিতি লাভ করে।     ইতিহাস কোজো সমগ্র সিনজার এলাকার মতই একটি বিতর্কিত এলাকা। ইরাকি সংবিধানের ১৪০তম অনুচ্ছেদ অনুযায়ী এই গ্রাম ও এর বাসিন্দাদের জন্য যেকোন সিন্ধান্ত গ্রহণ হবে গণভোটের মাধ্যমে। ২০০৩ সাল থেকে কোযো কুর্দি পেসমেরগা বাহিনীর দখলে থাকে, যারা ২০১৪ সালের ২রা আগস্ট গ্রাম থেকে পালিয়ে যায়। ৩রা আগস্ট ২০১৪ সালে আইএস পুরো গ্রামের ওপর নিয়ন্ত্রণ নিয়ে নেয় এবং ২০১৭ সালে ইরাকি বাহিনী ও ইয়াজিদি মিলিশিয়ারা গ্রামটি আইএস মুক্ত করে।  জনসংখ্যা কোযোতে শুধুমাত্র ইয়াজিদিদের বসবাস, যাদের অধিকাংশই কৃষক।  উল্লেখযোগ্য ব্যক্তি ইয়াজিদি মানবাধিকার কর্মী নাদিয়া মুরাদ ও লামিয়া হাজী বাশার কোযোতে জন্মগ্রহণ করেছেন।  তথ্যসূত্র  বিষয়শ্রেণী:ইরাক বিষয়ক অসম্পূর্ণ নিবন্ধ
এ কে এম শামসুল হুদা বাংলাদেশের চট্টগ্রাম জেলার রাজনীতিবিদ যিনি চট্টগ্রাম-৩ আসনের সংসদ সদস্য ছিলেন।   প্রাথমিক জীবন  এ কে এম শামসুল হুদা চট্টগ্রাম জেলায় জন্মগ্রহণ করেন।   রাজনৈতিক জীবন  এ কে এম শামসুল হুদা ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন চট্টগ্রাম-৩ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জীবিত ব্যক্তি
স্যার চার্লস টার্নার, ২য় ব্যারোনেট (২৮ জানুয়ারি ১৭৭৩ -১ ফেব্রুয়ারি ১৮১০)  একজন ইংরেজ রাজনীতিবিদ ছিলেন।  তিনি ছিলেন স্যার চার্লস টার্নারের পুত্র, ইয়র্কশায়ারের কির্কলেথাম হলের বিটি, তার দ্বিতীয় স্ত্রী মেরি, গাওথর্প হলের জেমস শাটলওয়ার্থের কন্যা।  তিনি ১৮৯ সালে রয়্যাল হর্স গার্ডে কর্নেট হিসাবে সেনাবাহিনীতে যোগদান করেন, ১৭৯৪-৫ সালে একজন লেফটেন্যান্ট ছিলেন এবং ১৭৯৭ সালে ৪র্থ ওয়েস্ট ইয়র্কশায়ার মিলিশিয়াতে ক্যাপ্টেন হন।  তিনি ১৭৯৬ সালের সাধারণ নির্বাচনে কিংস্টন আপন হালের সংসদ সদস্য (এমপি) হিসাবে নির্বাচিত হন,  এবং ১৮০২ সালের সাধারণ নির্বাচন পর্যন্ত এই আসনটি অধিষ্ঠিত ছিলেন।   তিনি ১৮১০ সালে মাত্র ৩৭ বছর বয়সে মারা যান, তার কির্কলেথাম এস্টেট তার বিধবার কাছে রেখে যান। তিনি তেরেসাকে বিয়ে করেছিলেন, স্যার উইলিয়াম গ্লিডো-নিউকমেনের কন্যা, প্রথম ব্যারোনেট । তিনি পরে ১৮২০ সালে ইয়র্কশায়ারের হাই শেরিফ হেনরি ভ্যান্সিটার্টকে বিয়ে করেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:১৮১০-এ মৃত্যু বিষয়শ্রেণী:১৭৭৩-এ জন্ম
বালুরঘাট রেলওয়ে স্টেশন হল একলাখী–বালুরঘাট শাখা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের দক্ষিণ দিনাজপুর জেলায় অবস্থিত। এই স্টেশনটি বালুরঘাট ও আশেপাশের অঞ্চলগুলিকে রেল-পরিষেবা প্রদান করে।  একলাখি-বালুরঘাট লাইন  দীর্ঘ একলাখি-বালুরঘাট ব্রড গেজ লাইনটি ২০০৪ সালে চালু হয়। ২০১০-১১ সালের রেল বাজেটে হিলি পর্যন্ত এই শাখা লাইনের সম্প্রসারণের প্রস্তাব দেওয়া হয়। উত্তর-পূর্ব সীমান্ত রেলওয়ে এই ২৯.৬ কিমি (১৮.৪ মাইল) দীর্ঘ বালুরঘাট-হিলি রেলপথের প্রাথমিক কাজটি করার দায়িত্ব গ্রহণ করে। প্রাথমিক পর্যায়ে জমি অধিগ্রহণের জন্য বড় ধরনের ব্যয় প্রত্যাশিত। প্রাক্কলনটি প্রায় ৩০০ কোটি রুপি। এটির জন্য ১৬৬.২৮১ হেক্টর (৪১০.৮৯ একর) জমি অধিগ্রহণের প্রয়োজন। দক্ষিণ দিনাজপুরের জেলা ম্যাজিস্ট্রেটও এই প্রক্রিয়ায় জড়িত। বালুরঘাট থেকে সরাসরি রেল যোগাযোগ রয়েছে  বালুরঘাট - ভাটিন্ডা (ফারাক্কা এক্সপ্রেস)  বালুরঘাট - শিয়ালদাহ (শিয়ালদাহ এক্সপ্রেস)  বালুরঘাট - হাওড়া (হাওড়া এক্সপ্রেস)  বালুরঘাট - নবর্দ্বীপ (নবদীপ ধাম এক্সপ্রেস )  বালুরঘাট - কলকাতা (টেভাগা এক্সপ্রেস)  বালুরঘাট - মালদা (প্যাসেঞ্জের লোকাল)  বালুরঘাট - শিলিগুড়ি (ইন্টারসিটি এক্সপ্রেস )  এছাড়াও ভবিষ্যতে বেঙ্গালোর , কামাখ্যা , আসাম পর্যন্তু রেল যোগাযোগ সম্প্রসারণ করার উদ্যোগ নেওয়া হয়েছে।  তথ্যসূত্র  বহিঃসংযোগ  কালুরঘাটের ট্রেন    বিষয়শ্রেণী:দক্ষিণ দিনাজপুর জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:২০০৪-এ চালু রেলওয়ে স্টেশন